Սառա Բուհադի

**Սառա Բուհադի** (), ֆրանսիացի ֆուտբոլիստ, որը ներկայումս խաղում է Ֆրանսիայի կանանց ֆուտբոլի առաջնության (Կանանց դիվիզիոն 1) Օլիմպիկ Լիոն կանանց ֆուտբոլային ակումբում։ Նա խաղում է որպես դարպասապահ և Ֆրանսիայի կանանց ազգային հավաքականի անդամ է, որտեղ առաջին խաղն ունեցել է 2004 թվականին։ Նախքան ծնկի վնասվածք ստանալը նա Ֆրանսիայի թիվ մեկ դարպասապահն էր, սակայն 2011 թվականին նա նորից զբաղեցնում է իր դիրքը 2012 թվականի ամառային օլիմպիական խաղերից առաջ։

## Միջազգային կարիերա
Բուհադին նախկինում հանդես է եկել Մ-19 հավաքականում, օգնելով Ֆրանսիային հաղթել ՈՒԵՖԱ-ի Մ-19 կանանց առաջնությունում՝ պարտության մատնելով Գերմանիայի հավաքականին։ Նա հավաքականի անչափահաս անդամներից մեկն էր և, չնայած նա դեռ 17 տարեկան էր, նշանակվել է մեկնարկային դարպասապահ։ Խմբային էտապի փուլում խաղալուց հետո Բուհադին կիսաեզրափակչում երկու մաքուր թերթ (*shutout*, *clean sheet*) է արձանագրել Անգլիայի կանանց հավաքականի հետ խաղում և եզրափակչում Նորվեգիայի հետ խաղում։ Բուհադին նորից ընտրվել է ՈՒԵՖԱ-ի 2005 թվականի կանանց Մ-19 առաջնության համար և օգնել է իր ազգին կրկին հասնելու եզրափակիչ, սակայն տիտղոսակիր չի դարձել Ռուսաստանի հետ խաղում տասնմեկ մետրանոց հարվածներում 5–6 հաշվով պարտվելու պատճառով։ Հաջորդ տարի նա խաղացել է ՖԻՖԱ-ի 2006 թվականի Մ-20 կանանց առաջնությունում՝ օգնելով Ֆրանսիային հասնելու քառորդ եզրափակիչ, մինչև Հյուսիսային Կորեայի հետ խաղում պարտությունը։

2004 թվականի փետրվարի 21-ին Բուհադին խաղացել է իր առաջին ավագ միջազգային խաղը Շոտլանդիայի հավաքականի հետ ընկերական պայքարում՝ 21 րոպե հանդես գալով որպես փոխարինող։ Չնայած ՈՒԵՖԱ-ի կանանց Եվրո 2005-ի համար ՈՒԵՖԱ-ի 2005 թվականի որակավորման փուլի ընթացքում նա ոչ մի գավաթ չի նվաճել, այնուամենայնիվ մարզիչ Էլիզաբեթ Լուիզելի կողմից ընտրվել է որպես մեկնարկային դարպասապահ։ Մրցաշրջանում Ֆրանսիան պարտություն է կրել Խմբային էտապի փուլում գոլերի թվի տարբերությամբ, որտեղ Բուհադին խաղացել է բոլոր երեք խաղերում՝ ընդունելով հինգ գոլ։ Մրցաշրջանի արդյունքում Բուհադին ճանաչվել է որպես թիվ մեկ դարպասապահ և մասնակցել է հավաքականի՝ ՖԻՖԱ-ի 2007 թվականի կանանց աշխարհի գավաթի որակավորման բոլոր խաղերի, որտեղ Ֆրանսիան չի կարողացել անցնել որակավորումը։

Նա իր երկրորդ միջազգային կարևոր մրցաշրջանն ունեցել է նոր մարզիչ Բրունո Բինիի կողմից ՈՒԵՖԱ-ի կանանց Եվրո 2009-ին մասնակցելու համար ընտրվելուց հետո, որտեղ Ֆրանսիան հասավ մինչև քառորդ եզրափակիչ՝ Նիդեռլանդների հետ խաղում 4–5 հաշվով պարտվելով տասնմեկ մետրանոց հարվածներով։ Ծնկի վնասվածքի պատճառով նա բաց է թողել ՖԻՖԱ-ի 2011 թվականի կանանց գավաթի համար ՖԻՖԱ-ի 2011 թվականի որակավորման համար Ֆրանսիայի խաղերի մեծ մասը։

Բուհադին ներկայացրել է Ֆրանսիան 2012 թվականի ամառային օլիմպիական խաղերում՝ խաղալով Ֆրանսիայի բոլոր խաղերում, որտեղ հասել են չորրորդ տեղը։

## Մրցանակներ
### Ակումբային
[thumb|Բուհադին (բաց կապույտով) [ՈՒԵՖԱ-ի 2018 թվականի կանանց առաջնություն|ՈՒԵՖԱ-ի 2018 թվականի կանանց առաջնության լիգայի եզրափակչից հետո  Լիոնի թիմակիցների հետ հաղթանակը տոնելիս]]
;Լիոն
*Կանանց դիվիզիոն 1 (10). 2009-10, 2010-11, 2011-12, 2012-13, 2013-14, 2014-15, 2015-16, 2016-17, 2017-18, 2018-19
*Ֆրանսիայի կանանց գավաթ (7). 2011-12, 2012-13, 2013-14, 2014-15, 2015-16, 2016-17, 2018-19
*ՈՒԵՖԱ-ի կանանց առաջնության լիգա (6). 2010-11, 2011-12, 2015-16, 2016-17, 2017-18, 2018-19

### Միջազգային
;Ֆրանսիա
*Կիպրոսի գավաթ. 2012, 2014  հաղթող
**[[SheBelieves Cup]]*. 2017 հաղթող

### Անհատական
*Ֆուտբոլի պատմության և վիճակագրության միջազգային ֆեդերացիայի արդյունքներով 2016, 2017, 2018 թվականների լավագույն կին դարպասապահ
*Ֆուտբոլի պատմության և վիճակագրության միջազգային ֆեդերացիայի արդյունքներով 2017, 2018 թվականների կանանց համաշխարհային թիմ

### Ակումբային վիճակագրություն
thumb|upright|Բուհադին Լիոնի կազմում խաղալիս, 2013 թվական
*2016 թվականի սեպտեմբերի 1-ի դրությամբ*

## Ծանոթագրություններ

## Արտաքին հղումներ
* Խաղացողի էջը 
* Ելույթների վիճակագրությունը  footofeminin.fr-ում

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի դարպասապահներ
Կատեգորիա:Ֆուտբոլիստուհիներ